રાતે જ ઘટનાની જાણ સુરત ગ્રામ્યના ડીએસપી કે.જી ભાટી અને સુરત રેન્જરના આઈ.જી શિવાનંદ ઝાને કરાઇ. ઉપરાંત પોલીસ બન્નેના ઘરે રવાના થઇ હોવાનું છેલ્લુ અપડેટ પણ અપાયું. તાબાના પોલીસકર્મીઓ પાસેથી કામ લેવાની ગજબની પકડ ધરાવતા શિવાનંદ ઝાએ આદેશ કર્યો, ‘કંઇ પણ થાય આરોપી પાછા જોઇએ’. તેમણે કંટ્રોલમાં જાણ કરી આખા સુરત જિલ્લાની પોલીસને સંદેશો અપાવ્યો અને નાકાબંધી કરી તપાસ કરવા આદેશ કર્યો.